CELEX: 
Language: lt
Date: 2017-11-16 00:00:00
Title: KOMISIJOS DELEGUOTASIS REGLAMENTAS (ES) …/... kuriuo nustatomas fiksuotas sorgų importo iš trečiųjų šalių į Ispaniją muito sumažinimas

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Siekiant taikyti 2 000 000 tonų kukurūzų ir 300 000 tonų sorgo importo į Ispaniją ir 500 000 tonų kukurūzų importo į Portugaliją tarifines kvotas, Europos Parlamento ir Tarybos reglamento (ES) Nr. 1308/2013 185 straipsniu Komisijai suteikiami įgaliojimai priimti deleguotuosius aktus.
            
            
               2.KONSULTACIJOS PRIEŠ PRIIMANT AKTĄ
            
            
               Ekspertų grupės dėl bendro žemės ūkio produktų rinkų organizavimo susitikime konsultuotasi su valstybių narių delegatais, siekiant keistis nuomonėmis apie šį aktą ir atsižvelgti į nacionalinių valdžios institucijų patirtį.
            
            
               3.DELEGUOTOJO AKTO TEISINIAI ASPEKTAI
            
            
               Remiantis Reglamento (ES) Nr. 1308/2013 185 straipsniu, deleguotuoju aktu siekiama taikyti fiksuotą sorgų importo į Ispaniją muito sumažinimą. Deleguotasis aktas išimties tvarka taikomas ilgesniam nei iki 2017 m. pabaigos importo laikotarpiui, t. y. iki 2018 m. vasario 28 d., atsižvelgiant į tai, kad dėl laiko suvaržymų, susijusių su teisėkūros sistema, taikoma priimant deleguotąjį aktą, šis reglamentas gali įsigalioti 2017 m. gruodžio mėn.
            
            
               KOMISIJOS DELEGUOTASIS REGLAMENTAS (ES) …/...
            
            
               2017 11 16
            
            
               kuriuo nustatomas fiksuotas sorgų importo iš trečiųjų šalių į Ispaniją muito sumažinimas
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007
                  1
               , ypač į jo 185 straipsnį, 
            
            
               kadangi:
            
            
               (1)remdamasi daugiašalių derybų dėl prekybos Urugvajaus raunde priimtais susitarimais
                  2
                Sąjunga įsipareigojo suteikti leidimą kasmet į Ispaniją importuoti 300 000 tonų sorgų;
            
            
               (2)nuo 2017 m. sausio 1 d. iki 2017 m. rugpjūčio 7 d. į Ispaniją importuota 103 967 tonos sorgų. Remiantis Komisijos reglamentu (ES) Nr. 642/2010
                  3
               , tuo laikotarpiu buvo nustatytas 0 eurų už toną sorgų importo muitas. Nuo 2017 m. rugpjūčio 8 d., kai, remiantis Reglamentu (ES) Nr. 642/2010, vėl pradėtas taikyti sorgų importo muitas, į Ispaniją importuota 26 250 tonų sorgų;
            
            
               (3)siekiant užtikrinti, kad importo kvotos būtų visiškai išnaudotos, Komisijos reglamento (EB) Nr. 1296/2008
                  4
                6 straipsnyje numatyta, kad pagal Reglamentą (ES) Nr. 642/2010 nustatytas muitas gali būti sumažintas;
            
            
               (4)atsižvelgiant į sorgų rinkos sąlygas, visų pirma į tai, kad sorgų kaina pasaulinėje rinkoje yra didesnė už kukurūzų kainą, pagal Reglamentą (ES) Nr. 642/2010 nustatytam importo muitui, kuris taikomas sorgų kiekiui, importuotinam į Ispaniją pagal tarifinę kvotą, kurią, remiantis Reglamentu (EB) Nr. 1296/2008, leista naudoti nuo 2017 m. sausio 1 d., būtina taikyti fiksuotą 100 % sumažinimą;
            
            
               (5)atsižvelgiant į laiko suvaržymus, susijusius su deleguotojo akto priėmimu, ir į poreikį visiškai išnaudoti importo kvotą, tikslinga numatyti, kad fiksuotas sumažinimas būtų taikomas ilgiau nei iki 2017 kvotos metų pabaigos,
            
         
         
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (EB) Nr. 1296/2008 6 straipsnyje nurodytas fiksuotas sorgų importo muito sumažinimas yra lygus 100 % sorgų importo muito, nustatyto pagal Reglamentą (ES) Nr. 642/2010. Šis sumažinimas taikomas sorgų kiekio likučiui, į Ispaniją importuotinam pagal tarifinę kvotą, kurią, remiantis Reglamentu (EB) Nr. 1296/2008, leista naudoti nuo 2017 m. sausio 1 d.
            
            
               2 straipsnis
            
            
               Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
            
            
               Jis nustoja galioti 2018 m. vasario 28 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2017 11 16
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        OL L 347, 2013 12 20, p. 671.
               
               
                  
                     (2)
                  
                        1994 m. gruodžio 22 d. Tarybos sprendimas 94/800/EB dėl daugiašalių derybų Urugvajaus raunde (1986–1994) priimtų susitarimų patvirtinimo Europos bendrijos vardu jos kompetencijai priklausančių klausimų atžvilgiu (OL L 336, 1994 12 23, p. 1).
               
               
                  
                     (3)
                  
                        2010 m. liepos 20 d. Komisijos reglamentas (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių grūdų sektoriaus importo muitų srityje (OL L 187, 2010 7 21, p. 5).
               
               
                  
                     (4)
                  
                        2008 m. gruodžio 18 d. Komisijos reglamentas (EB) Nr. 1296/2008, nustatantis išsamias tarifinių kvotų taikymo kukurūzų bei sorgų importui į Ispaniją ir kukurūzų importui į Portugaliją taisykles (OL L 340, 2008 12 19, p. 57).